תואר ראשון בכלכלה ומנהל - המרכז האקדמי רופין
ניב רווח לימודים וקריירההמרכז האקדמי רופיןתואר ראשון בכלכלה ומנהל
המרכז האקדמי רופין מציע לימודים במסגרת תואר ראשון בכלכלה ומנהל.
כלכלה הינו תחום מחקר כחלק ממדעי החברה אשר עוסק בתהליכי ייצור, מסחר, הפצה וצריכה של סחורות ושירותים שונים במשק. בתחום נחקרים השיקולים הכלכליים והחברתיים שיש באפשרותם להנחות אנשים, משפחות, חברות וממשלות כנדרש לתעדף את הקצאות המשאבים המוגבלים אשר עומדים לרשותם.
המשתתפים ירכשו ידע נרחב ומעמיק בתחומי הכלכלה הפיננסית, נדל"ן, שמאות מקרקעין ומערכות מידע. הלימודים כוללים התנסויות מעשיות ותרגולים וחושפים את המשתתפים לתרגול סוגיות עכשוויות המתרחשות בארץ.
תואר ראשון בכלכלה ומנהל נפרש על פני תקופת זמן של שלוש שנים.
התמחות במימון וייעוץ פיננסי - המשתתפים בהתמחות זו יוכשרו לעסוק בתפקידי מימון וייעוץ פיננסי בארגונים כלכליים, במוסדות פיננסיים ובחברות עסקיות. המשתתפים ילמדו מושגים בסיסיים ומודלים בתחומי המימון, כדאיות ההשקעה, מבנה שוק ההון ודפוסי פעילותו.
התמחות במערכות מידע - מערכות המידע מהוות את לב הפעילות העסקית של ארגונים כלכליים ופיננסיים במגזר הפרטי ובמגזר הציבורי. פריצתן של טכנולוגיות נתוני העתק וחשיבותן של מערכות המידע בתחום הכלכלה הפכה להיות משמעותית ביותר. חברות וארגונים שונים נזקקים למנהלים מיומנים שיש באפשרותם לבצע עבודות ניתוח ועיבוד נתונים בכדי שיוכלו לנצל בצורה היעילה ביותר את כמויות המידע הפיננסי שברשותם ולהפיק מהן כלי אסטרטגי לשיפור ההחלטות העסקיות שלהם. המשתתפים ירכשו מיומנויות איסוף וניתוח נתונים ומעקב אחר שינויים בנתונים, ילמדו כיצד להסביר שינויים אלו ויערכו ניתוחים כלכליים. הקורסים הנלמדים בהתמחות זו הינם: יסודות התכנות והאלגוריתמיקה, ניתוח ועיצוב מערכות מידע, ניתוח בינה עסקית, פיתוח מערכות מידע בצד הלקוח ועוד.
התמחות כלכלת נדל"ן ושמאות מקרקעין - התמחות זו עוסקת בהתרחבותו של שוק הנדל"ן שגרמה לביקוש רב של אנשי מקצוע בתחום, אשר ממלאים תפקיד חיוני בייעוץ מקצועי, במתן חוות דעת בהליכים משפטיים ובעריכת דוחות כספיים מבוקרים. הלימודים משלבים בין מקצועות הליבה (כלכלה, מימון, חשבונאות וסטטיסטיקה) לבין ידע בדיני עסקים ומיסים, דיני מקרקעין, כלכלת העיר, תכנון ובנייה, הנדסה אזרחית והנדסת בניין.
התכנית כוללת תכנים רב תחומיים מגוונים כמו ניהול סיכונים פיננסיים, ניהול תיקי אג"ח, כלכלת פנסיה, כלכלה התנהגותית, איכות הסביבה, כלכלה של מלחמה ושלום, כלכלה עירונית, יסודות תכנון עירוני, מיסוי מקרקעין, פיתוח אפליקציות סלולריות, מסדי נתונים ועוד.
בשנה השלישית ללימודים, יעברו המשתתפים קורס "משחק עסקים". קורס זה הינו קורס תחרותי וחווייתי אשר מהווה סיכום העקרונות הרבים שנרכשו במהלך הלימודים.
אחריות סביבתית וחברתית - התכנית מעודדת את המנהלים לעתיד לקבל אחריות על העולם בו יפעלו כמקבלי החלטות. כחלק מגישה זו יעסקו המשתתפים בדילמות של זכויות אזרח וזכויות חברתיות, כלכלת איכות הסביבה, מחלוקות בכלכלה ועוד.